มีคำถามอีกค่ะ1.คือปกติกินยาคุมมาประมาณ7-8เดือนแล้วก็เปลี่ยนมาเป็นฉีดละก็จะกลับไปทานอีกเพราะเมนส์ไม่มา #คำถามคือกินแล้วประสิทธิภาพยาคุมต่อเนื่องมั้ยคะ2.ประจำเดือนจะมาอีกเมื่อไหร่คะ
สวัสดีค่ะ ทั้งยาคุมกำเนิดแบบฉีดและยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงคือมีโอกาสตั้งครรภ์น้อยกว่า 1% หากใช้อย่างถูกต้องและสม่ำเสมอ หรือเริ่มในช่วงที่ไม่มีการตั้งครรภ์แน่นอน เช่นภายใน 5 วันแรกที่มีประจำเดือนเพราะฉะนั้นสามารถใช้ต่อกันได้เลยค่ะ ไม่มีข้อห้าม โดยการเริ่มกินยาคุมกำเนิดควรเริ่มภายใน 5 วันแรกที่มีประจำเดือนหรือถ้าเริ่มช่วงอื่นของเดือนต้องรับประทานติดต่อกันอย่างน้อย 7 วันก่อนจึงจะมีเพศสัมพันธ์แบบไม่ป้องกันได้กรณีที่ฉีดยาคุมอยู่ ประจำเดือนอาจจะมาไม่สม่ำเสมอหรือมากระปริดกระปรอย จึงอาจทำให้สังเกตประจำเดือนได้ยาก แม้จะหยุดยาไปแล้ว ประจำเดือนก็อาจจะยังมาไม่สม่ำเสมอ แนะนำซื้อชุดตรวจการตั้งครรภ์มาตรวจเองเบื้องต้นก่อนว่าไม่ได้ตั้งครรภ์จึงค่อยเริ่มยาคุมกำเนิดแบบรับประทานดังกล่าวไป หากไม่แน่ใจผลตรวจควรปรึกษาสูตินรีแพทย์